POROČILO O FINANČNIH DEJAVNOSTIH V LETU 2020

Oddelek II – Evropski svet in Svet

(2021/C 353/01)

KAZALO

1. UVOD 2

2. CILJI IN PRORAČUN ZA PRORAČUNSKO LETO 2020 2

2.1 Glavni finančni cilji 2

2.2 Določitev proračuna Evropskega sveta in Sveta za leto 2020 2

2.2.1 Splošni pristop 2

2.2.2 Proračun 2020 2

2.2.3 Proračun 2020 in razdelek 5 večletnega finančnega okvira 3

3. SPLOŠNI PREGLED IZVRŠEVANJA PRORAČUNA V LETU 2020 4

3.1 Dejavnosti in cilji Evropskega sveta in Sveta za leto 2020 4

3.1.1 Sestanki 4

3.1.2 Zakonodajne dejavnosti 4

3.1.3 Modernizacija uprave 5

3.1.4 Uresničevanje ciljev v letu 2020 5

3.2 Prihodki 6

3.3 Odhodki v letu 2020 7

3.3.1 Sprememba proračuna v letu 2020 7

3.3.2 Pregled izvrševanja proračuna v obdobju 2010–2020 9

3.3.3 Izvrševanje odobritev po kategorijah v letu 2020 10

3.4 Prenesene odobritve 12

3.4.1 Odobritve, samodejno prenesene iz leta 2019 v leto 2020 12

3.4.2 Odobritve, samodejno prenesene iz leta 2020 v leto 2021 13

3.5 Namenski prejemki 14

3.5.1 Namenski prejemki, nastali pred letom 2020 14

3.5.2 Namenski prejemki, preneseni iz leta 2019 za plačilo 15

3.5.3 Namenski prejemki, nastali pred letom 2020 in preneseni v leto 2021 za plačilo 16

3.5.4 Namenski prejemki, nastali v letu 2020 17

1. UVOD

Ta dokument v skladu s členom 249 Uredbe (EU, Euratom) 2018/1046 Evropskega parlamenta in Sveta (1) (v nadaljnjem besedilu: finančna uredba FU) predstavlja poročilo o upravljanju proračuna in finančnem poslovodenju za oddelek II proračuna EU (Evropski svet in Svet) za proračunsko leto 2020.

Poročilo temelji na začasnih zaključnih računih za leto 2020, ugotovitvah iz letnih poročil o dejavnostih, ki so jih pripravili odredbodajalci Sveta, in informacijah o izvrševanju proračuna, kakršne izhajajo iz sistema Sveta za finančno poslovodenje.

V poglavju 2 tega poročila je povzet okvir, ki je bil določen za proračunsko leto 2020. V poglavju 3 je podan splošni pregled izvrševanja proračunskih odobritev, ki so bile na voljo v letu 2020.

V prilogi pa je predstavljeno izvrševanje proračuna za leto 2020 po proračunskih vrsticah.

2. CILJI IN PRORAČUN ZA PRORAČUNSKO LETO 2020

2.1 Glavni finančni cilji

Glavni finančni cilji generalnega sekretariata Sveta (v nadaljnjem besedilu: GSS) za leto 2020 so bili:

— zagotoviti, da se proces sprejemanja odločitev v Evropskem svetu in Svetu lahko nadaljuje kljub izjemnim razmeram, ki jih je povzročila pandemija COVID-19,

— z uspešno in učinkovito porabo finančnih sredstev nuditi stalno podporo Evropskemu svetu in Svetu,

— nadaljevati modernizacijo uprave, da bi izboljšal kakovost svoje organizacije in ustrezno porabo sredstev.

2.2 Določitev proračuna Evropskega sveta in Sveta za leto 2020

2.2.1 Splošni pristop

Proračun Evropskega sveta in Sveta (v nadaljnjem besedilu: ES/S) za leto 2020 je bil določen ob upoštevanju splošnega cilja, da se v zvezi z odhodki, ki niso povezani s plačami, nominalno ne preseže skupni proračun za leto 2019.

Povečanja, povezana z zakonskimi ali pogodbenimi obveznostmi, ali povečanja na področjih, ki naj bi bila nepogrešljiva za ustrezno delovanje GSS, so bila izravnana s prerazporejanjem nekaterih projektov po pomembnosti in njihovim reprogramiranjem, pri čemer je bilo upoštevano izvrševanje proračuna v zadnjih letih.

Kar zadeva kadrovski načrt, je GSS nadaljeval racionalizacijo organizacije in v ta namen:

— v okviru sporazuma o ravni storitve za SYSPER eno delovno mesto AD5 in sedem delovnih mest AST1 prenesel na Komisijo,

— po navodilih Komisije dodal pet delovnih mest AD5 in eno delovno mesto AST1, da bi upošteval novo jezikovno ureditev v zvezi s prevajanjem v irščino.

2.2.2 Proračun 2020

Proračunski organ je določil, da bo skupni proračun ES/S za leto 2020 znašal 590,6 milijona EUR. To pomeni povišanje za 8,7 milijona EUR (+1,5 %) v primerjavi z letom 2019.

V kadrovskem načrtu ES/S za leto 2020 je bilo predvidenih 3 029 delovnih mest.

V tabeli 1 je povzetek proračuna za leto 2020 po posameznih kategorijah.

Tabela 1

Proračun ES/S za leto 2020 v primerjavi z letom 2019 (po kategorijah)

(v EUR) Kategorija Proračun 2019 Proračun 2020 Sprememba 2020/2019 1 2 3 = 2/1 Kadrovski načrt 336 749 511 341 218 000 1,3 % Drugi odhodki za osebje 25 077 000 25 366 000 1,2 % Nepremičnine (brez pridobitev) 55 888 948 56 644 000 1,4 % Računalniški sistemi 41 355 000 44 509 000 7,6 % Pohištvo 951 000 1 171 000 23,1 % Tehnična oprema 5 745 000 6 026 000 4,9 % Transport 1 134 000 2 284 000 101,4 % Potni stroški delegacij 17 372 000 17 228 000 -0,8 % Stroški tolmačenja 81 694 000 81 450 000 -0,3 % Zasedanja in konference 5 237 000 6 285 000 20,0 % Informiranje 9 125 000 7 235 000 -20,7 % Razno 1 267 000 1 217 000 -3,9 % Rezerva 300 000 - 100,0 % Skupaj (brez pridobitev) 581 895 459 590 633 000 1,5 % Pridobitev nepremičnin — — Vse skupaj 581 895 459 590 633 000 1,5 %

2.2.3 Proračun 2020 in razdelek 5 večletnega finančnega okvira

Tabela 2 prikazuje razvoj proračuna ES/S v obdobju 2010–2020. Delež ES/S v razdelku 5 večletnega finančnega okvira se je skrčil s 6,3 % v letu 2015 na 5,8 % v letu 2020.

Tabela 2

Razvoj oddelka II proračuna EU (Evropski svet in Svet) v okviru razdelka 5 večletnega finančnega okvira v obdobju 2015–2020

2015 2016 2017 2018 2019 2020 (Zneski po trenutnih cenah) Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Razdelek 5 8 659 3,0 % 8 951 3,4 % 9 395 5,0 % 9 666 2,9 % 9 945 2,9 % 10 222 2,8 % ES/S 542 1,4 % 545 0,6 % 562 3,0 % 573 2,0 % 582 1,6 % 591 1,5 % Delež ES/S v razdelku 5 6,3 % 6,1 % 6,0 % 5,9 % 5,9 % 5,8 %

3. SPLOŠNI PREGLED IZVRŠEVANJA PRORAČUNA V LETU 2020

3.1 Dejavnosti in cilji Evropskega sveta in Sveta za leto 2020

GSS v okviru poročila o finančnih dejavnostih zagotovi informacije o svojih glavnih dejavnostih, ki so pomembne s finančnega vidika, ter opiše delovanje Evropskega sveta in Sveta med zadevnim proračunskim letom. Poročilo izpostavlja tudi glavne dosežke leta.

3.1.1 Sestanki

Iz tabele 3 je razvidno, kako se je spreminjalo število sej in zasedanj, ki jih je GSS organiziral za Evropski svet in Svet med letoma 2015 in 2020.

Poleg 3 086„institucionalnih“ sej in zasedanj, tudi srečanj s tretjimi državami, je GSS v letu 2020 organiziral še 434 drugih sestankov (npr. seminarjev ter informativnih sestankov).

Tabela 3

Število sestankov v obdobju 2015–2020

2015 2016 2017 2018 2019 2020 2020 V živo VTC / hibridno SKUPAJ Vrhunska srečanja 12 9 15 15 17 15 8 23 Svet 81 75 77 75 80 31 85 116 Coreper 138 109 105 117 124 152 2 154 Coreper čl. 50 22 29 28 3 3 Delovne skupine 3 471 3 569 4 039 4 304 3 706 1 538 1 252 2 790 Ad hoc delovna skupina čl. 50 32 61 28 Skupaj 3 702 3 762 4 290 4 601 3 983 1 739 1 347 3 086 Drugi sestanki 2 271 2 034 3 030 3 129 3 685 401 33 434 Vse skupaj 5 973 5 796 7 320 7 730 7 668 2 140 1 380 3 520

Leto 2020 so zaznamovale izredne delovne razmere, ki jih je povzročil izbruh pandemije COVID-19. Posledično je število sestankov, predvsem takšnih, ki ne spadajo v institucionalni kontekst Evropskega sveta in Sveta, v primerjavi z letom 2019 upadlo za 54,1 % (4 148). Zaradi novih načinov organiziranja sestankov je število vrhunskih srečanj naraslo, več je bilo tudi sej Sveta in Coreperja, 39,2 % sestankov pa je potekalo prek videokonference ali v hibridni obliki (pri čemer so se nekateri udeleženci povezali na daljavo).

3.1.2 Zakonodajne dejavnosti

Še en količinski kazalnik dejavnosti je število pravnih aktov, ki so bili objavljeni v Uradnem listu (v nadaljnjem besedilu: UL); v zvezi s tem glej tabelo 4. V letu 2020 je bilo tovrstnih aktov 1 328. Vedeti je treba, da je objava pravnih aktov v UL zadnji korak v zakonodajnem postopku.

Tabela 4

Število pravnih aktov v obdobju 2015–2020

2015 2016 2017 2018 2019 2020 V UL objavljeni pravni akti 1 412 1 259 1 187 1 210 1 326 1 328

Čeprav so bile delovne razmere v letu 2020 zaradi pandemije COVID-19 otežene, je zakonodajna dejavnost Sveta ostala na isti ravni kot leta 2019.

3.1.3 Modernizacija uprave

GSS je v letu 2020 še naprej izboljševal kakovost in učinkovitost svoje notranje organizacije, pri čemer se je posvetil zlasti omejitvam na področju dela, ki so nastale zaradi razmer, povezanih s pandemijo COVID-19, in sicer:

— izvajal se je akcijski načrt za zmanjšanje števila prostih delovnih mest v GSS, kar pomeni, da so se pozorno in redno spremljale tako stopnje zasedenosti delovnih mest glede na kadrovski načrt kot tudi razpoložljivost ustreznih odobritev,

— zato da bi uspešno prebrodili daljše obdobje dela na daljavo, je v GSS prišlo do širitve platform in povečanja pasovnih širin, zaradi česar so lahko skoraj vsi zaposleni varno delali na daljavo,

— ker naj bi v prihodnje postopoma zopet začeli delati v stavbah GSS, je bila tudi v manjše sejne sobe vgrajena visokokakovostna videokonferenčna oprema, s katero naj bi lažje organizirali hibridna srečanja.

3.1.4 Uresničevanje ciljev v letu 2020

Uresničevanje ciljev, določenih za proračunsko leto 2020, lahko povzamemo tako:

— Kadrovski načrt Od 3 029 delovnih mest v kadrovskem načrtu Evropskega sveta in Sveta je bilo 1. januarja 2020 v GSS zasedenih 2 817. Po menjavah, ki so se zgodile tekom leta, je bilo 31. decembra 2020 zasedenih 2 905 delovnih mest, kar pomeni 88 dodatnih zasedenih delovnih mestih v kadrovskem načrtu ES/S.

— Finančno poslovodenje GSS si je tudi v letu 2020 prizadeval za izboljšanje svojega finančnega poslovodenja in smotrnosti. Izvedenih je bilo več izboljšav korporativnega finančnega upravljanja, na primer: — digitalni finančni procesi so bili preseljeni na novo platformo SAP HANA in ustrezno prilagojeni, — vse neproračunske dejavnosti, povezane s plačami, vključno z upravljanjem bančnih računov zaposlenih, so bile uspešno prenesene v oddelek za računovodstvo, — uspešno je bila vpeljana e-oddaja ponudb za vse odprte razpisne postopke. Poleg tega so nepričakovani izbruh COVID-19 in izjemne razmere med pandemijo terjali takojšnje ukrepe, tudi organizacijske, za zagotovitev neprekinjenosti storitev. Objavljenih je bilo več okrožnic, v katerih so odredbodajalske službe dobile smernice za začasno prilagoditev finančnih delovnih procesov in postopkov novim okoliščinam. V okviru izboljšanja likvidnostnega stanja evropskih podjetij je GSS v letu 2020 račune plačal povprečno v 20 dneh, pri čemer je skrajni rok za plačilo 30 koledarskih dni (Direktiva 2011/7/EU Evropskega parlamenta in Sveta (2)).

— Stavbna politika Svet svoje stavbne politike ni spreminjal. Od leta 2004 si prizadeva, da bi vse njegove dejavnosti in dejavnosti Evropskega sveta v Bruslju potekale v stavbah, ki so njegova last ter so prilagojene njegovim potrebam in blizu druga drugi. Ta reorganizacija se je zaključila 30. junija 2016 z izročitvijo stavbe Europa.

3.2 Prihodki

V tabeli 5 je prikazan splošni rezultat v zvezi s prihodki v letu 2020. Izraz „izterjatvene pravice 2019“ se nanaša na naloge za izterjavo iz leta 2019, pri katerih so bili zneski izterjani šele leta 2020, izraz „izterjatvene pravice 2020“ pa na izterjave, ki so bile začete leta 2020.

Tabela 5

Pregled prihodkov v proračunu za leto 2020

(v EUR) Poglavje Izterjatvene pravice 2019 Izterjani prihodki iz 2019 Izterjatvene pravice 2020 Izterjani prihodki iz 2020 Izterjatvene pravice skupaj 2019 + 2020 Izterjano skupaj 2019 + 2020 Za izterjavo v 2021 1 2 3 4 5 = 1 + 3 6 = 2 + 4 7 = 5 – 6 4 0 Odbitki od osebnih prejemkov uslužbencev 0 0 32 466 725 32 466 725 32 466 725 32 466 725 0 4 1 Prispevki za pokojninsko zavarovanje 1 544 1 544 26 004 187 26 004 187 26 005 731 26 005 731 0 5 0 Prihodki od prodaje premičnin in nepremičnin 622 622 3 450 3 450 4 072 4 072 0 5 1 Prihodki od najemnin in oddajanja 9 821 9 821 736 508 352 241 746 329 362 062 384 267 5 2 Prihodki od naložb ali danih posojil, bančnih in drugih obresti 0 0 6 929 6 929 6 929 6 929 0 5 5 Prihodki od opravljenih storitev in del 71 498 71 498 924 982 889 103 996 480 960 601 35 879 5 5 Prihodki od opravljenih storitev in del (ESZD) 0 0 104 231 104 231 104 231 104 231 0 5 7 Drugi prispevki in vračila v zvezi z upravnim poslovanjem 779 051 312 571 40 031 129 39 974 593 40 810 180 40 287 164 523 015 5 8 Razna nadomestila 0 0 4 044 4 044 4 044 4 044 0 5 8 Razna nadomestila (ESZD) 0 0 0 0 0 0 0 5 9 Drugi prihodki iz upravnega poslovodenja 0 0 0 0 0 0 0 6 3 Prispevki v okviru posebnih sporazumov 688 466 688 466 1 249 018 1 249 018 1 937 484 1 937 484 0 7 0 Zamudne obresti 0 0 0 0 0 0 0 9 0 Razni prihodki 0 0 0 0 1 038 0 1 038 Skupaj 1 551 002 1 084 523 101 531 203 101 054 521 103 083 243 102 139 044 944 199

Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je v letu 2020 znašal 103,1 milijona EUR. Od tega je bilo 102,1 milijona EUR izterjanih v zadevnem proračunskem letu, 1,0 milijona EUR pa bo pobranih v letu 2021.

Večina vseh izterjanih prihodkov v letu 2020 (57 % ali 58,5 milijona EUR od 103,1 milijona EUR) zadeva davke, dajatve in pristojbine Skupnosti, ki so jih plačali zaposleni na GSS. Od tega je 32,5 milijona EUR odbitkov od osebnih prejemkov uslužbencev, znesek 26,0 milijona EUR pa so prispevki in prenosi pokojninskih pravic v pokojninsko zavarovanje.

Preostanek, tj. 43 % (43,7 milijona EUR), izhaja iz različnega upravnega poslovanja. Ta znesek izvira predvsem iz:

— izterjave dela zneskov, ki so bili v predhodnih letih izplačani državam članicam za potne stroške delegatov na podlagi njihovih prijav za leti 2019 in 2020 (30,4 milijona EUR, poglavje 5 7),

— izterjave predplačila službi Evropske komisije za tolmačenje (6,3 milijona EUR, poglavje 5 7) in izterjave plačil, ki so jih države članice dolgovale, ker so zahtevale dodatno tolmačenje v nekatere jezike (1,7 milijona EUR, poglavje 5 7),

— prispevkov za upravne stroške v okviru schengenskega pravnega reda v zvezi z Islandijo in Norveško (1,9 milijona EUR, poglavje 6 3),

— prispevkov drugih institucij in plačil s strani uradnikov Sveta za vrtec Sveta (0,8 milijona EUR, poglavje 5 7),

— plačil s strani Sodišča, Računskega sodišča in Evropskega univerzitetnega inštituta v Firencah v sklopu njihovih prispevkov k finančnemu sistemu, ki je skupen tem institucijam in Svetu (0,7 milijona EUR, poglavje 5 5),

— prihodkov od dajanja prostorov v najem in iz povračil v zvezi s tem (0,4 milijona EUR, poglavje 5 1),

— prerazporeditev sredstev z ESZD na Svet v okviru predplačil za storitve, ki jih je GSS opravil za ESZD (0,1 milijona EUR, poglavje 5 5).

3.3 Odhodki v letu 2020

3.3.1 Sprememba proračuna v letu 2020

V proračunskem letu 2020 so bile odobritve večkrat prerazporejene. V tabeli 6 so navedeni sklepi, s katerimi so bile spremenjene proračunske odobritve v obdobju 2015–2020.

Tabela 6

Število sprememb proračuna glede na vrsto spremembe v obdobju 2015–2020

Sprememba Leto Vrsta Pravna podlaga 2015 2016 2017 2018 2019 2020 Sprememba proračuna Člen 44 FU 0 0 0 0 0 0 Prerazporeditev B Člen 29 FU 27 31 45 52 39 44 Prerazporeditev C Člen 29 FU 2 2 1 2 2 2 Prerazporeditev D Člen 31 FU 0 0 0 0 0 0 Skupaj 29 33 46 54 41 46

V letu 2020 sta bili izvedeni dve prerazporeditvi C, o katerih je bil (v skladu s členom 29 FU) obveščen proračunski organ, in sicer:

— prerazporeditev C1 v višini 7 141 000 EUR z dne 16. julija 2020 za: — povečanje zmogljivosti Sveta za delo na daljavo in izboljšanje videokonferenčne infrastrukture za Evropski svet, Svet in pripravljalna telesa (3 247 000 EUR), — financiranje tehnične pomoči za dodatne ukrepe IT zaradi zdravstvenih razmer (2 613 000 EUR), — kritje nakupa dodatne opreme IT in programske opreme, vključno z vzdrževanjem in popravili (246 000 EUR), — financiranje nakupa licenc in orodij zaradi povečanja zmogljivosti za virtualno komunikacijo (50 000 EUR), — podporo predsedniku Evropskega sveta pri obravnavanju povečanega povpraševanja po komuniciranju v vseh možnih oblikah, zlasti v okviru odziva EU na pandemijo COVID-19 (400 000 EUR), — financiranje dodatnih, s potnimi stroški povezanih potreb predsednika Evropskega sveta in njegove ekipe za osebno varovanje (145 000 EUR), — pokrivanje nepredvidenih dodatnih potreb v zvezi s stroški sporov in pravnimi stroški, ki zadevajo predvsem morebitna plačila odškodnin in nadomestil (440 000 EUR).

— Prerazporeditev C2 v višini 6 773 000 EUR z dne 23. novembra 2020 za: — kritje projektov, ki so bili prvotno predvideni v proračunu za eno od naslednjih let, vendar je bilo mogoče njihov cikel zaradi majhne zasedenosti pisarniških prostorov v stavbah GSS, čemur je botrovala pandemija COVID-19, pospešiti (1 720 000 EUR), — financiranje nakupa strojne in programske opreme zaradi prilagoditve orodij za upravljanje informacij in druge povezane programske opreme spreminjajočim se zahtevam in potrebam (1 860 000 EUR), — financiranje dodatne pomoči na več področjih dejavnosti IT v Svetu, kot so dodatne analitične značilnosti proračunske podatkovne zbirke ali vključitev funkcionalnosti elektronskega podpisa v finančni sistem (1 800 000 EUR), — kritje potrebnih izboljšav pri zmogljivostih kibernetske obrambe, da bi bili bolje pripravljeni na večje varnostne izzive, predvsem sprejetje politike glede uporabe oblaka (825 000 EUR), — financiranje dodatnih potreb po pohištvu, povezanih z napredkom pri obnovitvenih delih (100 000 EUR), — kritje širšega svežnja informacijskih storitev, v katerem so zajete številne storitve, ki so običajno domena tiska (poročanje o dogodkih, nacionalne tiskovne konference in satelitski prenos) (468 000 EUR).

V letu 2020 je bil proračun ES/S interno spremenjen s 44 prerazporeditvami B, temelječimi na členu 29(4) FU.

V tabeli 7 so prikazane proračunske vrstice, ki so bile v letu 2020 zaradi raznih prerazporeditev znatno (3) spremenjene.

Tabela 7

Proračunske vrstice, v katerih je v letu 2020 prišlo do znatnih prerazporeditev

(v EUR) Postavka Ime Prvotni proračun 2020 Prerazporeditve Končne odobritve Razlika 1 3 2 0 Zdravstvena služba 415 000 274 926 689 926 66 % 1 3 2 2 Vrtci in druge oblike otroškega varstva 2 837 000 - 274 926 2 562 074 - 10 % 2 0 0 3 Opremljanje in instalacijska dela 10 465 000 2 150 000 12 615 000 21 % 2 0 0 4 Storitve varovanja 2 155 000 - 514 000 1 641 000 - 24 % 2 0 0 5 Odhodki pred nakupom, izgradnjo in opremo nepremičnin 918 000 - 280 000 638 000 - 31 % 2 0 1 0 Čiščenje in vzdrževanje 18 873 000 - 916 425 17 956 575 - 5 % 2 0 1 1 Voda, plin, elektrika in ogrevanje 4 396 000 - 554 000 3 842 000 - 13 % 2 0 1 2 Varnost in nadzor stavb 18 493 000 - 790 000 17 703 000 - 4 % 2 0 1 3 Zavarovanja 285 000 312 425 597 425 110 % 2 1 0 0 Nabava strojne in programske opreme 10 138 000 6 244 964 16 382 964 62 % 2 1 0 1 Zunanje storitve za delovanje in razvoj računalniških sistemov 25 108 000 5 550 692 30 658 692 22 % 2 1 0 2 Vzdrževanje in popravilo strojne ter programske opreme 7 318 000 -1 056 569 6 261 431 - 14 % 2 1 2 0 Nakup ter zamenjava tehničnih naprav in opreme 3 009 000 437 000 3 446 000 15 % 2 1 2 2 Najem, vzdrževanje in popravilo tehničnih naprav in opreme 2 707 000 -1 165 000 1 542 000 - 43 % 2 1 3 2 Najem, vzdrževanje in popravilo voznega parka 1 784 000 - 630 000 1 154 000 - 35 % 2 2 0 0 Potni stroški delegacij 17 228 000 16 775 147 34 003 147 97 % 2 2 0 2 Stroški tolmačenja 81 450 000 -24 956 147 56 493 853 - 31 % 2 2 0 4 Razni izdatki za interne sestanke 4 980 000 -1 798 000 3 182 000 - 36 % 2 2 0 5 Organizacija konferenc, kongresov in zasedanj 650 000 - 250 000 400 000 - 38 % 2 2 1 3 Informiranje in javne prireditve 4 585 000 753 106 5 338 106 16 % 2 2 3 6 Stroški sporov, pravni stroški, odškodnine in nadomestila 450 000 415 000 865 000 92 %

3.3.2 Pregled izvrševanja proračuna v obdobju 2010–2020

V zadnjih šestih letih je bila skupna stopnja izvrševanja proračuna ES/S v povprečju 92,8-odstotna (glej grafikon 1). Ta stopnja se nanaša na obveznosti, ki so bile prevzete med proračunskim letom glede na razpoložljivi odobreni proračun.

Dejanska letna plačila med letoma 2015 in 2020 so znašala v povprečju 82,9 % proračuna. Razlika med skupno stopnjo izvrševanja in plačili v danem letu (tj. neplačane obveznosti) je bila v skladu s členom 12(7) FU prenesena za plačila v naslednjem proračunskem letu. Odhodkov za osebne prejemke in nadomestila za člane in uslužbence institucij Unije ni mogoče prenesti (člen 12(8) FU).

Grafikon 1

Skupna stopnja izvrševanja proračuna v obdobju 2015–2020

Za leto 2020 se prenesene odobritve nanašajo na obveznosti, za katere so bile pogodbe pravilno sklenjene pred zaključkom proračunskega leta, vendar blago in storitve še niso bili zagotovljeni in/ali do konca leta niso bili prejeti nobeni računi.

3.3.3 Izvrševanje odobritev po kategorijah v letu 2020

Analiza odhodkov v letu 2020 je prikazana v štirinajstih odhodkovnih kategorijah.

Tabela 8 vsebuje primerjavo med končnim proračunom po prerazporeditvah (stolpec 2) in realizacijo proračuna v smislu prevzetih obveznosti (stolpec 3). Razlika med končnim proračunom in odobritvami, za katere so bile prevzete obveznosti, ustreza zneskom, ki v letu 2020 niso bili uporabljeni in so bili torej razveljavljeni.

Tabela 8

Pregled izvrševanja proračuna za leto 2020 (po kategorijah)

(v EUR) Kategorija Proračun 2020 (prvotni) Proračun 2020 (končni (*1)) Obveznosti Realizacija Razveljavljene odobritve 1 2 3 4 = 3/2 5 = 2 – 3 Kadrovski načrt 341 218 000 341 218 000 330 567 554 96,9 % 10 650 446 Drugi odhodki za osebje 25 366 000 25 366 000 19 288 360 76,0 % 6 077 640 Nepremičnine (brez pridobitev) 56 644 000 56 286 000 54 072 077 96,1 % 2 213 923 Računalniški sistemi 44 509 000 55 150 000 55 142 173 100,0 % 7 827 Pohištvo 1 171 000 1 271 000 1 223 252 96,2 % 47 748 Tehnična oprema 6 026 000 5 458 000 4 993 891 91,5 % 464 109 Transport 2 284 000 1 654 000 1 407 771 85,1 % 246 229 Potni stroški delegacij 17 228 000 34 003 147 34 003 147 100,0 % 0 Stroški tolmačenja 81 450 000 56 493 853 36 837 394 65,2 % 19 656 459 Zasedanja in konference 6 285 000 4 085 000 3 056 247 74,8 % 1 028 753 Informiranje 7 235 000 8 103 000 8 100 534 100,0 % 2 466 Razno 1 217 000 1 545 000 1 476 561 95,6 % 68 439 Rezerva — — — — Skupaj (brez pridobitev) 590 633 000 590 633 000 550 168 962 93,1 % 40 464 038 Pridobitev nepremičnin — — — — Vse skupaj 590 633 000 590 633 000 550 168 962 93,1 % 40 464 038

Skupna stopnja izvrševanja proračuna za leto 2020 je 93,1-odstotna. Razliko med končnim proračunom in proračunskim izvrševanjem je mogoče pojasniti tako:

— skupna neporabljena sredstva v kategoriji „Kadrovski načrt“ znašajo 10,7 milijona EUR. Ta neporabljena sredstva so predvsem posledica manjših potreb za osnovne plače (2,0 milijona EUR) in dejstva, da ni bilo treba uporabiti rezervacije za letno prilagoditev osebnih prejemkov (3,6 milijona EUR). Drugi elementi, ki so razlog za neporabljena sredstva, so manjše potrebe glede različnih pravic iz kadrovskih predpisov (4,1 milijona EUR) in glede socialnega zavarovanja (0,4 milijona EUR) ter manjši odhodki za nadurno delo (0,6 milijona EUR).

— V kategoriji drugih odhodkov za osebje je 47 % neporabljenih sredstev (2,9 milijona EUR od skupno 6,1 milijona EUR) povezanih s potnimi stroški osebja. Prihranki pri drugih odhodkih v zvezi z osebjem (usposabljanje, zdravstveni stroški, socialne storitve itd.) znašajo skupaj 1,3 milijona EUR. Razlog za dodatna 1,8 milijona EUR so nižja plačila za pogodbeno osebje, napotene nacionalne strokovnjake in druge zunanje storitve. Zaradi neporabljenih sredstev iz proračuna za reprezentanco, namenjenega predsedniku Evropskega sveta, in neporabljenih zadevnih nadomestil je nastal prihranek v višini 0,2 milijona EUR.

— Pri skupnem izvrševanju odhodkov za stavbe je bilo prihranjenih 2,2 milijona EUR, od tega 2,1 milijona EUR zaradi nižjih stroškov za varovanje in nadzor stavb ter za njihovo vzdrževanje in čiščenje, pa tudi zaradi manjše porabe vode, plina in elektrike. Preostalih 0,1 milijona EUR je rezultat prihranka pri nekaterih prehodnih študijah in opremljanju.

— Stopnja izvrševanja proračuna na področju IT je bila 100-odstotna.

— Glavnina neporabljenih sredstev v zvezi s pohištvom (0,05 milijona EUR) je rezultat manjših potreb glede najemanja in vzdrževanja, to pa zato, ker je bil večstranski vrh EU-Afrika prestavljen na poznejši datum.

— Prihranki pri tehnični opremi, ki znašajo 0,5 milijona EUR, so v glavnem rezultat manjših potreb po najemanju tovrstne opreme in naprav ter po zunanjih storitvah.

— Prihranki pri transportu (0,2 milijona EUR) so v glavnem rezultat manjših potreb po lizingu avtomobilov, razlog pa je tudi tokrat dejstvo, ker je bil večstranski vrh EU-Afrika prestavljen na poznejši datum.

— Izvrševanje proračuna pri potnih stroških delegacij je bilo 100-odstotno. Po prerazporeditvah je bilo za tovrstne stroške na voljo 34,0 milijona EUR. Prvotni proračun je znašal 17,2 milijona EUR, vanj pa je bilo dodanih 21,6 milijona EUR iz prihrankov pri nekaterih sredstvih za tolmačenje. Po drugi strani je bilo 4,8 milijona EUR prerazporejenih v tehnična sredstva za tolmačenje (4), med letom pa je bilo 0,05 milijona EUR prerazporejenih za financiranje dodatnega tolmačenja v nekatere jezike.

— Neporabljene odobritve za tolmačenje znašajo 19,7 milijona EUR. Takšna manjša poraba je končni rezultat po prerazporeditvi 21,6 milijona EUR iz sredstev za tolmačenje v sredstva za potne stroške delegacij (5). V ta končni rezultat je všteta tudi prerazporeditev zneskov 4,8 milijona EUR iz potnih stroškov delegacij v okviru izvajanja novega mehanizma in 0,05 milijona EUR za financiranje dodatnega tolmačenja v nekaterih jezikih.

— Znesek 0,4 milijona EUR od skupaj 1,0 milijona EUR neporabljenih sredstev, namenjenih za organizacijo zasedanj in konferenc, je odraz manjših potreb po pripravi in dostavi hrane, kot so bile predvidene v proračunu. Manjše potrebe po najemanju zunanjih konferenčnih dvoran in akreditaciji so omogočile dodatni prihranek v višini 0,1 milijona EUR. Temu sta botrovala učinek pandemije na redne sestanke in prestavitev večstranskega vrha EU-Afrika.

— Stopnja izvrševanja odobritev v kategoriji „Informiranje“ je bila 100-odstotna.

— V kategoriji „Razno“ je neporabljena sredstva v višini 0,07 milijona EUR mogoče pojasniti predvsem z manjšimi potrebami po pisarniškem materialu, papirju, študijah, uniformah in drugih operativnih odhodkih.

3.4 Prenesene odobritve

3.4.1 Odobritve, samodejno prenesene iz leta 2019 v leto 2020

Iz tabele 9 je razvidno, da je bilo iz leta 2019 v leto 2020 prenesenih 52,5 milijona EUR.

Tabela 9

Izvrševanje odobritev, prenesenih iz leta 2019 v leto 2020 (po kategorijah)

(v EUR) Kategorija Odobritve, prenesene iz 2019 Plačila 2020 Realizacija Razveljavljene odobritve 1 2 3 = 2/1 4 = 1 – 2 Kadrovski načrt 374 910 295 052 78,7 % 79 858 Drugi odhodki za osebje 1 869 455 1 283 872 68,7 % 585 583 Nepremičnine 22 265 219 17 149 124 77,0 % 5 116 094 Računalniški sistemi 16 742 152 16 214 304 96,8 % 527 848 Pohištvo 622 184 605 902 97,4 % 16 282 Tehnična oprema 2 463 968 2 338 140 94,9 % 125 829 Transport 526 139 383 068 72,8 % 143 071 Potni stroški delegacij — — — Stroški tolmačenja 4 110 564 4 085 741 99,4 % 24 822 Zasedanja in konference 889 543 552 737 62,1 % 336 806 Informiranje 2 187 281 2 087 545 95,4 % 99 736 Razno 492 075 380 178 77,3 % 111 897 Rezerva — — — Skupaj 52 543 491 45 375 664 86,4 % 7 167 827

Stopnja izvrševanja odobritev, prenesenih iz leta 2019, je bila 86,4-odstotna. Glavna razloga za tako stopnjo izvrševanja sta:

— gradnje/blago/storitve, ki jih je GSS naročil prejšnje leto, delno ali sploh niso bili zagotovljeni ter

— računi za zagotovljene gradnje/blago/storitve niso bili prejeti. To nedvomno pomeni proračunsko obremenitev za prihodnje proračunsko leto, saj bo treba zaradi teh transakcij v letu 2021 vnesti nove obveznosti.

3.4.2 Odobritve, samodejno prenesene iz leta 2020 v leto 2021

Odobritve, prenesene iz leta 2020 v leto 2021, so znašale skupno 69,6 milijona EUR.

Tabela 10

Odobritve, prenesene iz leta 2020 v leto 2021 (po kategorijah)

(v EUR) Kategorija Proračun 2020 (prvotni) Proračun 2020 (končni (*2)) Obveznosti Plačila 2020 Odobritve, prenesene v 2021 Stopnja prenosa 1 2 3 4 5 = 3 – 4 6 = 5/3 Kadrovski načrt 341 218 000 341 218 000 330 567 554 330 241 206 326 349 0,1 % Drugi odhodki za osebje 25 366 000 25 366 000 19 288 360 17 907 492 1 380 868 7,2 % Nepremičnine 56 644 000 56 286 000 54 072 077 32 099 038 21 973 039 40,6 % Računalniški sistemi 44 509 000 55 150 000 55 142 173 31 125 954 24 016 219 43,6 % Pohištvo 1 171 000 1 271 000 1 223 252 370 430 852 821 69,7 % Tehnična oprema 6 026 000 5 458 000 4 993 891 1 996 739 2 997 152 60,0 % Transport 2 284 000 1 654 000 1 407 771 889 076 518 695 36,8 % Potni stroški delegacij 17 228 000 34 003 147 34 003 147 34 003 147 0 0,0 % Stroški tolmačenja 81 450 000 56 493 853 36 837 394 23 354 993 13 482 401 36,6 % Zasedanja in konference 6 285 000 4 085 000 3 056 247 2 489 108 567 139 18,6 % Informiranje 7 235 000 8 103 000 8 100 534 4 844 083 3 256 451 40,2 % Razno 1 217 000 1 545 000 1 476 561 1 262 794 213 767 14,5 % Rezerva — — — — — Skupaj (brez pridobitev) 590 633 000 590 633 000 550 168 962 480 584 061 69 584 901 12,6 % Pridobitev nepremičnin — — — — — Vse skupaj 590 633 000 590 633 000 550 168 962 480 584 061 69 584 901 12,6 %

Iz leta 2020 v leto 2021 preneseni zneski zadevajo predvsem naslednje kategorije:

— stavbe: 22,0 milijona EUR, od tega 9,9 milijona EUR za razno opremljanje, 4,7 milijona EUR za čiščenje in vzdrževanje, 2,9 milijona EUR za varnost in preventivo, dodatnih 1,6 milijona EUR za elektriko, vodo, plin in ogrevanje, 1,5 milijona EUR za storitve varovanja, 1,4 milijona EUR pa je drugih odhodkov v zvezi z nepremičninami, npr. za študije v zvezi z nepremičninami;

— računalniški sistemi: 24,0 milijona EUR, od tega 13,4 milijona EUR zadeva zunanje storitve, 9,0 milijona EUR strojno in programsko opremo, 1,0 milijona EUR storitve in vzdrževanje IT, 0,6 milijona EUR pa telekomunikacije;

— tolmačenje: 13,5 milijona EUR za delno kritje stroškov iz tega naslova, pri čemer je bilo to tolmačenje zagotovljeno v letu 2020, vendar s službami Evropske komisije še ni bil dosežen dokončni dogovor o računih zanj;

— informiranje: 3,3 milijona EUR zadeva odhodke iz tega naslova, od tega 2,4 milijona EUR informiranje in javne prireditve, 0,7 milijona EUR izdatke za dokumentacijo in knjižnico, 0,2 milijona EUR pa publikacije Sveta;

— tehnična oprema: 3,0 milijona EUR, od tega 2,4 milijona EUR zadeva nakup in vzdrževanje konferenčne opreme, 0,6 milijona EUR pa zunanje storitve in vzdrževanje opreme;

— drugi odhodki za osebje: 1,4 milijona EUR, predvsem v povezavi z odhodki za usposabljanje in zaposlovanje (0,6 milijona EUR), zdravstveno službo in otroškim varstvom (0,4 milijona EUR) ter podpornimi ukrepi kot pomoč osebju (0,1 milijona EUR);

— zasedanja in konference: 0,6 milijona EUR, večinoma v zvezi z nedospelimi računi za organizacijo zasedanj Evropskega sveta in sej Sveta v letu 2020;

— pohištvo: 0,6 milijona EUR za nakup pohištva v nekaterih sprejemnih prostorih, pilotni projekt o novih načinih dela (New Ways of Working – NWOW) in stavbo vrtca;

— promet: 0,5 milijona EUR kot kritje za načrt Sveta za mobilnost osebja (0,3 milijona EU) ter za stroške najema in popravila voznega parka (0,2 milijona EUR);

— razni izdatki: 0,2 milijona EUR, večinoma za stroške sporov (0,1 milijona EUR), pisarniške potrebščine (0,03 milijona EUR) in poštne stroške (0,03 milijona EUR).

3.5 Namenski prejemki

3.5.1 Namenski prejemki, nastali pred letom 2020

Namenski prejemki, nastali pred letom 2020, so skupaj znašali 14,7 milijona EUR.

Tabela 11

Izvrševanje namenskih prejemkov, nastalih pred letom 2020 (po kategorijah)

(v EUR) Kategorija Namenski prejemki pred 2020 (končni (*3)) Obveznosti 2020 Plačila 2020 Realizacija Razveljavljeni namenski prejemki 1 2 3 4 = 2/1 4 = 1 – 2 Kadrovski načrt 4 469 — — 0,0 % 4 469 Drugi odhodki za osebje 2 068 489 1 564 717 1 555 069 75,6 % 503 772 Nepremičnine 1 122 040 1 109 096 696 304 98,8 % 12 944 Računalniški sistemi 822 837 820 333 809 443 99,7 % 2 503 Pohištvo — — — — Tehnična oprema 5 700 4 511 4 511 79,1 % 1 189 Transport 2 616 2 616 — 100,0 % — Potni stroški delegacij 4 831 525 4 831 525 4 831 525 100,0 % — Stroški tolmačenja 5 478 770 5 478 770 5 478 770 100,0 % — Zasedanja in konference 90 014 87 854 87 773 97,6 % 2 160 Informiranje — — — — Razno 7 073 7 073 7 073 100,0 % - 0 Skupaj ES/S 14 433 534 13 906 495 13 470 469 96,3 % 527 038 Sporazumi o ravni storitve, sklenjeni z ESZD 262 865 260 794 163 598 99,2 % 2 071 Vse skupaj 14 696 399 14 167 290 13 634 068 96,4 % 529 109

Namenski prejemki v zvezi z dejavnostmi GSS so skupaj znašali 14,7 milijona EUR, za katere so bile leta 2020 ustrezno prevzete obveznosti v višini 14,2 milijona EUR. Preostalih 0,5 milijona EUR je bilo razveljavljenih v skladu s členom 12(1) FU.

Drugi del namenskih prejemkov, nastalih pred letom 2020 (0,3 milijona EU), se nanaša na zneske, ki jih je ESZD v letu 2019 prerazporedila na Svet kot kritje za stroške storitev, ki so opredeljene v raznih sporazumih o ravni storitve, sklenjenih med obema institucijama, in jih je opravil GSS. Od zneska 0,3 milijona EUR, za katerega so bile prevzete obveznosti, je bil v letu 2020 izplačan znesek 0,2 milijona EUR.

3.5.2 Namenski prejemki, preneseni iz leta 2019 za plačilo

Skupni znesek namenskih prejemkov, prenesenih iz leta 2019 za plačilo, je bil 0,4 milijona EUR.

Tabela 12

Izvrševanje namenskih prejemkov, nastalih pred letom 2020 in prenesenih v leto 2020 za plačilo (po kategorijah)

(v EUR) Kategorija Namenski prejemki, preneseni iz leta 2019 za plačilo Plačila 2020 Realizacija Razveljavljeni namenski prejemki 1 2 4 = 2/1 4 = 1 – 2 Kadrovski načrt — — — — Drugi odhodki za osebje 49 893 4 042 8,1 % 45 851 Nepremičnine 122 651 87 762 71,6 % 34 889 Računalniški sistemi 185 146 160 464 86,7 % 24 682 Pohištvo — — — — Tehnična oprema 90 30 33,3 % 60 Transport 3 248 1 197 36,9 % 2 051 Potni stroški delegacij — — — — Stroški tolmačenja — — — — Zasedanja in konference 915 — — 915 Informiranje 5 028 3 918 — 1 110 Razno 5 330 — 0,0 % 5 330 Skupaj ES/S 372 301 257 413 69,1 % 114 889 Sporazumi o ravni storitve, sklenjeni z ESZD 32 137 32 137 — — Vse skupaj 404 438 289 549 71,6 % 114 889

3.5.3 Namenski prejemki, nastali pred letom 2020 in preneseni v leto 2021 za plačilo

Namenski prejemki, nastali pred letom 2020, za katere so bile v letu 2020 sicer ustrezno prevzete obveznosti, vendar niso bili plačani, so bili preneseni iz leta 2020 v leto 2021 in so skupaj znašali 0,5 milijona EUR.

Tabela 13

Namenski prejemki, nastali pred letom 2020 in preneseni v leto 2021 (po kategorijah)

(v EUR) Kategorija Namenski prejemki pred 2020 (končni (*4)) Obveznosti 2020 Plačila 2020 Namenski prejemki, preneseniv 2021 Stopnjaprenosa 1 2 3 4 = 2 – 3 5 = 4/2 Kadrovski načrt 4 469 — — — — Drugi odhodki za osebje 2 068 489 1 564 717 1 555 069 9 648 0,6 % Nepremičnine 1 122 040 1 109 096 696 304 412 792 37,2 % Računalniški sistemi 822 837 820 333 809 443 10 890 1,3 % Pohištvo — — — — Tehnična oprema 5 700 4 511 4 511 — 0,0 % Transport 2 616 2 616 — 2 616 100,0 % Potni stroški delegacij 4 831 525 4 831 525 4 831 525 — 0,0 % Stroški tolmačenja 5 478 770 5 478 770 5 478 770 — 0,0 % Zasedanja in konference 90 014 87 854 87 773 81 0,1 % Informiranje — — — — — Razno 7 073 7 073 7 073 0 0,0 % Skupaj ES/S 14 433 534 13 906 495 13 470 469 436 026 3,1 % Sporazumi o ravni storitve, sklenjeni z ESZD 262 865 260 794 163 598 97 196 37,3 % Vse skupaj 14 696 399 14 167 290 13 634 068 533 222 3,8 %

Preneseni zneski zadevajo predvsem opremljanje stavb (0,4 milijona EUR).

3.5.4 Namenski prejemki, nastali v letu 2020

Namenski prejemki, nastali v letu 2020, so skupaj znašali 43,7 milijona EUR. Od tega 80 000 EUR ustreza zneskom, ki jih je ESZD prerazporedila na Svet.

Tabela 14

Izvrševanje namenskih prejemkov, nastalih v letu 2020 (po kategorijah)

(v EUR) Kategorija Namenski prejemki 2020 (končni (*5)) Obveznosti 2020 Plačila2020 Razpoložljivi namenski prejemki 1 2 3 4 = 1 – 3 Kadrovski načrt 1 753 861 30 000 22 316 1 731 544 Drugi odhodki za osebje 1 592 952 224 904 204 996 1 387 956 Nepremičnine 719 778 194 519 192 019 527 758 Računalniški sistemi 978 067 424 878 85 694 892 372 Pohištvo — — — — Tehnična oprema 16 619 1 326 — 16 619 Transport 6 113 — — 6 113 Potni stroški delegacij 30 385 449 — — 30 385 449 Stroški tolmačenja 7 954 330 45 274 45 274 7 909 056 Zasedanja in konference 84 097 — — 84 097 Informiranje 12 784 11 157 240 12 544 Razno 82 540 6 929 - 0 82 540 Skupaj ES/S 43 586 587 938 987 550 540 43 036 048 Sporazumi o ravni storitve, sklenjeni z ESZD 80 000 50 000 — 80 000 Vse skupaj 43 666 587 988 987 550 540 43 116 048

V letu 2020 so namenski prejemki, povezani z dejavnostmi GSS, znašali 43,6 milijona EUR. Med proračunskim letom so bile prevzete obveznosti v višini 0,9 milijona EUR, 43,0 milijona EUR pa je bilo prenesenih v leto 2021 v skladu s členom 12(4) FU.

Približno 70 % namenskih prejemkov (30,4 milijona EUR) se nanaša na obračun potnih stroškov delegacij, narejen na podlagi predložitve njihovih prijav teh stroškov, in na predvideno povračilo sredstev za tovrstne stroške za leto 2020 s strani več držav članic.

7,9 milijona EUR zadeva tolmačenje, 6,3 milijona EUR povračilo predplačila službi Komisije za tolmačenje, 1,6 milijona EUR pa dodatna plačila za nekatere jezike zaradi kritja stroškov dodatnega tolmačenja v teh jezikih.

Preostanek zadeva predvsem povračilo zneskov, povezanih z različnim upravnim poslovanjem Sveta.

(1) Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).

(2) Direktiva 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (UL L 48, 23.2.2011, str. 1).

(3) Neto znesek > 250 000 EUR.

(*1) Vključuje notranje prerazporeditve odobritev.

(4) V skladu s Sklepom generalnega sekretarja Sveta 54/18 (člen 10(3)) je treba znesek, ki ustreza v preteklem letu neporabljenemu znesku za potne stroške delegatov, vsako leto prerazporediti za potrebe tolmačenja. V letu 2020 je bilo na ta način prerazporejenih 4,8 milijona EUR.

(5) GSS v skladu s Sklepom 54/18 (člen 10(1)) 66 % neporabljenih zneskov iz sredstev za tolmačenje prerazporedi v sredstva za potne stroške delegatov, da se porabijo v istem proračunskem letu. V letu 2020 je bilo na ta način prerazporejenih 21,6 milijona EUR.

(*2) Vključuje notranje prerazporeditve odobritev.

(*3) Vključuje notranje prerazporeditve odobritev.

(*4) Vključuje notranje prerazporeditve odobritev.

(*5) Vključuje notranje prerazporeditve odobritev.